UREKA ไตรมาส 1 พลิกกำไร 27 ลบ. อัพกำลังผลิตเม็ดพลาสติก-ขยายธุรกิจ ดันผลงานปีนี้เด่น
UREKA ไตรมาส 1 พลิกกำไร 27 ลบ. อัพกำลังการผลิตเม็ดพลาสติกเพิ่มเท่าตัว พร้อมเดินหน้าขยายธุรกิจใหม่-หาแหล่งขายน้ำประปาเพิ่ม ดันผลงานปีนี้โตเด่น
UREKA ไตรมาส 1 พลิกกำไร 27 ลบ. อัพกำลังการผลิตเม็ดพลาสติกเพิ่มเท่าตัวพร้อมเดินหน้าขยายธุรกิจใหม่-หาแหล่งขายน้ำประปาเพิ่ม ดันผลงานปีนี้โตเด่น
17 พ.ค. 2565

นางสาวสุนิสา จิระวุฒิกุล ประธานเจ้าหน้าที่บริหารบริษัท ยูเรกา ดีไซน์ จำกัด (มหาชน) หรือ UREKA เปิดเผยว่า ผลการดำเนินงานของบริษัทฯในไตรมาส 1/2565 มีรายได้รวม 61.68 ล้านบาท เพิ่มขึ้น 57.67 ล้านบาท หรือ 1,439 % จากงวดเดียวกันปีก่อนมีรายได้รวม 4.01 ล้านบาท มีกำไรสุทธิ 27.19 ล้านบาท เพิ่มขึ้น 43.19 ล้านบาท หรือ 267.55% เทียบช่วงเดียวกันของปีก่อน ที่ขาดทุนจำนวน 16.23 ล้านบาท
สำหรับผลการดำเนินงานฟื้นตัวอย่างโดดเด่น เป็นผลมาจากการส่งออกเม็ดพลาสติกรีไซเคิล ของ บริษัท เอ.พี.ดับเบิลยู. อินเตอร์เนชั่นแนล จำกัด (A.P.W.) และกิจการขายน้ำประปาของบริษัท โมเดิร์น ซินเนอร์ยี่ จำกัด และสืบเนื่องมาจากการปรับโครงสร้างองค์กร และกลยุทธ์ของ UREKA การตั้งแต่ไตรมาสที่ 3/2564 ทำให้ผลประกอบการมีการเปลี่ยนแปลงไปทิศทางที่ดีอย่างเห็นได้ชัด
“แนวโน้มผลการดำเนินงานในปี 2565 คาดว่าจะเติบโตอย่างก้าวกระโดดเทียบกับปีที่ผ่านมา โดยได้รับปัจจัยหนุนจากการเพิ่มกำลังผลิตของ บริษัท เอ.พี.ดับเบิลยู. อินเตอร์เนชั่นแนล จำกัด (A.P.W.) จากเดิม 30-40% เพิ่มเป็น 80% เพื่อส่งออกเม็ดพลาสติกรีไซเคิล รวมถึงการรับรู้รายได้ประจำของกิจการจำหน่ายน้ำประปาได้เต็มไตรมาส ของบริษัท โมเดิร์น ซินเนอร์ยี่ จำกัด ซึ่งหลังจากได้รับสัมปทานประกอบกิจการประปา และได้รับอนุญาตให้จำหน่ายน้ำประปาระยะเวลาสูงสุด 20 ปี คาดว่ารายได้จะเพิ่มขึ้นกว่า 80 ล้านบาทต่อปี” นางสาวสุนิสา กล่าว 
โดยหลังจากที่ผู้ถือหุ้นของบริษัทฯ อนุมัติออกหุ้นกู้แปลงสภาพวงเงิน 1,000 ล้านบาท  ขาย AO Fund และ AO Fund 1 ทำให้บริษัทฯ มีศักยภาพทางการเงินที่แข็งแกร่ง เพื่อรองรับการขยายธุรกิจ เช่น การหาแหล่ง และพื้นที่จำหน่ายน้ำประปาเพิ่มขึ้น เพื่อสร้างรายได้ประจำ รวมถึงมองหาการลงทุนธุรกิจใหม่ๆ ที่จะสร้างการเติบโตให้กับบริษัทฯ ในอนาคต